 Wasiirka Madaxtooyada ayaa waxa kale oo uu ka hadlay kaalinta Xukuumadda ee gurmadka abaarahaasi waxaanu yidhi Xukuumadda Jamhuuriyadda Somaliland ee Madaxweyne Siilaanyo gadhwadeenka ka yahay markii aanu isku noqonay duruufo adag ayaa sanadkan qaranka saameeyey, bishii labaad waxa dhacday abaartii gobolada galbeedka, waxa kale oo Xukuumadda soo food saareeyey diiwaangalintii Codbixiyeyaasha oo aduun badan oo aan xisaabta iyo qorsha ugu jirin uga baahday, si dalkan doorasho nadiif ah looga qabto Xukuumadu dhaqaale badan ayey ku bixisay dhiig bax ayaana kaga yimid. 